NEUM – Hrvati moraju imati svoj entitet unutar BiH kako bi sačuvali vlastiti identitet, stav je sudionika znanstvenog skupa "Ustavnopravni položaj Hrvata u BiH: pravni status, jezik, mediji, obrazovanje, kultura", koji se jučer i danas održava u Neumu. Na skupu, na kojem nazoči većina hrvatskih stručnjaka i znanstvenika iz spomenutih oblasti, kao i predstavnici Crkve te dužnosnici Republike Hrvatske, naglašena je činjenici da su Hrvati u BiH praktički pretvoreni u manjinu čija se prava svakodnevno zatiru. Na skupu je također naglašena važnost suradnje Hrvata iz BiH i Republike Hrvatske te je istaknuto da Hrvatska mora pomoći Hrvatima u BiH kako bi uspjeli sačuvati nacionalni identitet.